29.09.2021.

**Aicinām pieteikties otrajam praktiskās ievirzes semināram BETA**

Valsts izglītības satura centra īstenotais Eiropas Sociālā fonda projekts “Nacionāla un starptautiska mēroga pasākumu īstenošana izglītojamo talantu attīstībai” (projekta numurs 8.3.2.1/16/I/002) sadarbībā ar Latvijas Organiskās sintēzes institūtu (OSI) organizē praktiskās ievirzes semināru "Beta".

Seminārs notiks - 2021. gada 11. oktobrī no plkst. 15.00 līdz 17.00 Zoom platformā. Semināra ietvaros plānota izzinoša lekcija "No kolbas līdz aptiekai", kā arī virtuāla ekskursija OSI pētniecības laboratorijā.  
  
Lekcijā jūs uzzināsiet par to, kā tiek atklātas jaunas zāļvielas un kāds ir to ceļš līdz aptiekas plauktam. Tiks meklētas atbildes uz šādiem jautājumiem:

* ja zāļu viela ir aktīva šūnās un efektīva žurkās un pelēs, tad kāpēc tā ne vienmēr darbojas cilvēkos?
* kāpēc jāsintezē tik daudz potenciālo zāļu vielu molekulu, ja tikai dažas no tām nokļūst aptieku plauktā?

Virtuālās ekskursijas laikā būs iespēja ieskatīties organiskās sintēzes pētniecības laboratorijā un piedalīties jauna savienojuma sintēzē. Šajā laikā uzzināsiet, ar ko ikdienā nodarbojas ķīmiķis un kas jāņem vērā, izvēloties ķīmiķa profesiju.

Aicinām pieteikties 9. - 12. klašu skolēnus, kuriem ir padziļināta interese par medicīnas ķīmiju vai farmakoloģiju, kuri izstrādā zinātniskās pētniecības darbu vai savu nākotnes profesiju vēlas saistīt ar šīm zinātņu nozarēm.

Pieteikšanās semināram līdz 2021. gada 7. oktobrim (ieskaitot), aizpildot anketu [šeit](https://docs.google.com/forms/d/1WmonstP-utbEkiceZv14OC-XI5SMG5eBs8zPwWCpzBk/viewform?edit_requested=true).  
  
Pieslēgšanās saite tiks nosūtīta uz reģistrācijā norādīto e-pasta adresi 2021. gada 8. oktobrī.  
  
Lūdzam ņemt vērā, ka pasākuma norise tiks ierakstīta! Piesakoties pasākumam jūs apliecināt savu piekrišanu ieraksta veikšanai.

Papildu informācija:  
Maija Butlere - Bērziņa  
Projekta koordinatore zinātniski pētnieciskās darbības jomā

